Det er på tide å senke sprinkelsengen når barnet begynner å bli såpass stort, sterkt og bevegelig at det kan sitte oppreist i sengen eller trekke seg opp i sittestilling ved å holde i sengekantene. Det samme gjelder hvis barnet begynner å snu i sengen og kan stå på alle fire. Så snart barnet beveger seg slik at hodet kan havne over kanten, er det en risiko for at babyen kan falle ut av sprinkelsengen.